Document ID: 32012D0469

RÅDETS AFGØRELSE
af 24. juli 2012
om den holdning, Den Europæiske Union skal indtage i administrationsudvalget under De Forenede Nationers Økonomiske Kommission for Europa om udkastet til regulativ om systemer til advarsel om uforvarende vognbaneoverskridelse og udkastet til regulativ om avancerede nødbremsesystemer
(EØS-relevant tekst)
(2012/469/EU)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,
under henvisning til forslag fra Europa-Kommissionen, og
ud fra følgende betragtninger:
(1)
I overensstemmelse med Rådets afgørelse 97/836/EF (1) tiltrådte Fællesskabet De Forenede Nationers Økonomiske Kommission for Europas (FN/ECE) overenskomst om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»overenskomst af 1958 som revideret«).
(2)
De harmoniserede forskrifter i udkastet til FN/ECE-regulativ om ensartede forskrifter for godkendelse af motorkøretøjer for så vidt angår systemet til advarsel om uforvarende vognbaneoverskridelse (2) og udkastet til FN/ECE-regulativ om avancerede nødbremsesystemer (3) (»udkast til FN/ECE-regulativer«) er at fjerne tekniske hindringer for samhandelen med motorkøretøjer mellem de kontraherende parter i overenskomsten af 1958 som revideret og at sikre, at sådanne køretøjer har en høj grad af sikkerhed og beskyttelse.
(3)
Europa-Parlamentets og Rådets forordning (EF) nr. 661/2009 af 13. juli 2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer (4) foreskriver montering af systemer til advarsel om uforvarende vognbaneoverskridelse og avancerede nødbremsesystemer på visse køretøjer i klasse M2, N2, M3 og N3.
(4)
Den holdning, som skal indtages på Unionens vegne i administrationsudvalget for overenskomsten af 1958 som revideret om vedtagelse af de nævnte udkast til FN/ECE-regulativer, bør fastlægges -
VEDTAGET DENNE AFGØRELSE:
Artikel 1
Den holdning, som Den Europæiske Union skal indtage i administrationsudvalget for overenskomsten af 1958 som revideret, skal være at stemme for udkastet til FN/ECE-regulativet om ensartede bestemmelser for godkendelse af motorkøretøjer for så vidt angår systemet til advarsel om uforvarende vognbaneoverskridelse, som foreligger i dokument ECE/TRANS/WP.29/2011/78, ECE/TRANS/WP.29/2011/89 og ECE/TRANS/WP.29/2011/91.
Artikel 2
Den holdning, som Den Europæiske Union skal indtage i administrationsudvalget for overenskomsten af 1958 som revideret, skal være at stemme for udkastet til FN/ECE-regulativet om avancerede nødbremsesystemer, som foreligger i dokument ECE/TRANS/WP.29/2011/92 og ECE/TRANS/WP.29/2011/93 samt deres ændringer.
Artikel 3
Denne afgørelse træder i kraft på dagen for vedtagelsen.
Udfærdiget i Bruxelles, den 24. juli 2012.

Labels: 13
7
8